VENDIM
Nr. 23, datë 10.2.2020

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN JANAR 2020

Në mbështetje të nenit 16 dhe nenit 87, pika 4, të ligjit nr. 43/2015 “Për sektorin e energjisë elektrike”, i ndryshuar; “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e bordit të ERE-s nr. 201, datë 4.12.2017, i ndryshuar, me vendimet e bordit të ERE-s nr. 201, datë 4.12.2017 dhe nr. 233, datë 20.12.2019; nenit 15 të “Rregullores për organizimin, funksionimin dhe procedurat e ERE-s”, miratuar me vendimin e bordit të ERE-s nr. 96, datë 3.9.2016, Bordi i Entit Rregullator të Energjisë, në mbledhjen e tij të datës 10.1.2020, mbasi shqyrtoi relacionin me nr. 314 prot., datë 9.1.2020, përgatitur nga Drejtoria e Tarifave dhe Çmimeve, “Mbi përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit”, për muajin janar 2020,
konstatoi se:
- FSHU sh.a., me shkresën nr. 1564 prot., datë 4.2.2020, protokolluar në ERE me nr. 401 prot., datë 5.2.2020, ka paraqitur aplikimin për miratimin e çmimit të shitjes së energjisë elektrike për klientët e lidhur në nivelin e tensionit 35 kV, të cilët furnizohen nga Furnizuesi i Mundësisë së Fundit, për muajin janar 2020.
- FSHU sh.a. ka informuar mbi procedurën e blerjes së energjisë nga tregu i parregulluar për mbulimin e sasisë për t’u furnizuar nga FSHU sh.a. për klientët fundorë për muajin janar 2020.
- Nga aplikimi i paraqitur në ERE vërehet se janë zhvilluar tri procedura për blerjen e energjisë elektrike nga tregu i parregulluar.
- FSHU sh.a. deklaron se për llogaritjen e çmimit të blerjes së energjisë elektrike ka përdorur kursin zyrtar të këmbimit të Bankës së Shqipërisë për të tria datat kur është realizuar procedura e blerjes së energjisë elektrike.
- Në analizën e dokumentacionit të aplikimit që shoqëria FSHU sh.a. ka depozituar në ERE, evidentohet se nuk ka përmbushur detyrimin e përcaktuar në pikën 1/ii të vendimit të bordit të ERE-s nr. 233 datë 20.12.2019, ku citohet se: Furnizuesi i Mundësisë së Fundit do të japë çdo muaj evidencë të qartë në formën e një bilanci energjetik i cili të mund të argumentojë burimin e mbulimit të kërkesës mujore për klientët e FMF-së. ERE do të vijojë komunikimin me shoqërinë, që parashikimi i detyrimit të mësipërm të përmbushet. 
- Tarifa e përdorimit të rrjetit të transmetimit: bazuar në vendimin nr. 198, datë 12.12.2019 “Mbi lënien në fuqi të vendimit nr. 266, datë 21.12.2018, të Bordit të ERE, në lidhje me tarifën e shërbimit të transmetimit të energjisë elektrike për vitin 2020” është 0.75 lekë/kWh.
- Tarifa e përdorimit të rrjetit të shpërndarjes në nivelin e tensionit 35 kV: bazuar në vendimin nr. 199, datë 12.12.2019 të Bordit të ERE-s “Mbi shtyrjen e fuqisë juridike të vendimit të ERE-s nr. 268, datë 21.12.2018, për tarifat e përdorimit të rrjetit të shpërndarjes sipas nivelit të tensionit për vitin 2020” është 1.5 lekë/kWh.
- Duke iu referuar kurseve zyrtare të këmbimit të Bankës së Shqipërisë euro/lekë të periudhave kur shoqëria ka realizuar procedurat e blerjes së energjisë elektrike në treg të parregulluar, si dhe në zbatim të Metodologjisë së Përcaktimit të Çmimit të Shitjes së Energjisë Elektrike nga Furnizuesi i Mundësisë së Fundit” të rishikuar, llogaritjet e FSHU sh.a., si dhe propozimi i ERE-s për përcaktimin e çmimit për klientët që furnizohen nga FMF-ja për muajin janar 2020, paraqiten në tabelën përmbledhëse si vijon.

- Për sa përcaktuar për çdo element të formulës llogaritëse rezulton që çmimi i shitjes së energjisë elektrike të furnizuar nga Furnizuesi i Mundësisë së Fundit për muajin janar 2020 të jetë 12,49 lekë/kWh.
Për gjithë sa më sipër cituar, Bordi i ERE-s

VENDOSI:

1. Miratimin e çmimit të shitjes së energjisë elektrike të furnizuar nga Furnizuesi i Mundësisë së Fundit prej 12,49 lekë/kWh për muajin janar 2020.
2. Drejtoria e Tarifave dhe Çmimeve të njoftojë aplikuesin për vendimin e Bordit të ERE-s.
Ky vendim hyn në fuqi menjëherë.
[bookmark: _GoBack]Për këtë vendim mund të kërkohet rishikim në ERE brenda 7 ditëve kalendarike, si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.
Ky vendim botohet në Fletoren Zyrtare.

KRYETAR 
Petrit Ahmeti

Aplikimi 

OSHEE Sh.a

Propozimi i 

ERE

Njësia Çmimi Çmimi

CBEt Leke/kWh 8.2039 8.204

Pr Leke/kWh 3% 3%

CA Leke/kWh 1.79 1.79

TRr Leke/kWh 0.75 0.75

TSHt Leke/kWh 1.50 1.50

Çmimi i energjisë = CBEt +Pr* CBEt+ TRrTSHt+CA  Leke/kWh

12.49 12.49

Tarifa e përdorimit të rrjetit të shpërndarjes

Kosto administrative të Furnizuesit të Mundësisë së Fundit

Tarifa e përdorimit të rrjetit të transmetimit

                                 Çmimi i FMF-së për muajin Janar 2020



Kthimi për riskun i përcaktuar në përqindje për vitin 

Janar 2020

Çmimi mesatar i ponderuar i blerjes në treg të parregulluar ose blerja nga prodhuesit me përparësi


